als_Latn dik_Latn sag_Latn
Pensionistët u shfaqën ndryshe, se siç jemi mësuar ti shohim. Të veshur me veshje tradicionale ata ishin pjesë e një sfilate, ku u prezantuan vlerat kulturore dhe traditat. Valle, këngë dhe prezantim të vlerave të tjera ishin pjesë e kësaj feste të pensionistëve e shtata me radhë. vallëzonin e këndonin. Ata prezantuan valle, këngë dhe zakone nga i gjithë vendi.
Dragi Argirovski, kryetar i Shoqatës së Pensionistëve të Maqedonisë theksoi se ky aktivitet tashmë është traditë ku rikujtohen këngët e vallet e lashta, por edhe tradita.
“Kjo është një ngjarje me rëndësi të madhe. Aq shumë sa që kontribuon të kthehen nga harresa një pjesë e madhe e këngëve burimore, kënga qytetare të vjetra, tradita. Ndërsa më shumë kontribuon që pensionistët të ndjehen të lumtur dhe disponuar”, u shpreh Dragi Argirovski, Kryetar I SHPM-së.
Ky aktivitet është edhe mundësi takimi mes tyre, pasi siç thonë shumë vite nuk janë parë. Pensionistët theksojnë se këto manifestime duhet të jenë më të shpeshta.
“Po presim radhë, jemi të 15 me radhë për të prezantuar. Ne përgatitemi në vazhdimësi, shfaqja na është e përgatitur më herët. Vetëm na vjen keq që duhet ta prezantojmë vetëm 3 minuta, por edhe mjafton. Ne përmes kësaj prezantojmë bukuri. Do e prezantojmë vallen me këtë”, tha Spase Kostovski, pensionist.
Shfaqja më e mirë që do të shpallet do të fitoj të drejtën për të marrë pjesë në festivalin ndërkombëtar në Lubjanë. Fituesi do të shpallet pas 5 ditëve, nga ana e komisionit dhe do të shpallet nga Shoqata e Pensionistëve të Maqedonisë, e cila për këtë manifestim ka arritur të tubojë 33 shoqata.
Përgatiti: Sabina Lazumova
als_Latn als_Latn als_Latn als_Latn als_Latn als_Latn als_Latn